CELEX: 31992R3392
Language: el
Date: 1992-11-23 00:00:00
Title: Κανονισμός (ΕΟΚ) αριθ. 3392/92 του Συμβουλίου της 23ης Νοεμβρίου 1992 για το άνοιγμα και τον τρόπο διαχείρισης κοινοτικής δασμολογικής ποσόστωσης για το κατεψυγμένο κρέας βοοειδών που υπάγεται στον κωδικό ΣΟ 0202, καθώς και για τα προϊόντα που υπάγονται στον κωδικό ΣΟ 0206 29 91 (1993)

Avis juridique important

|

31992R3392

Κανονισμός (ΕΟΚ) αριθ. 3392/92 του Συμβουλίου της 23ης Νοεμβρίου 1992 για το άνοιγμα και τον τρόπο διαχείρισης κοινοτικής δασμολογικής ποσόστωσης για το κατεψυγμένο κρέας βοοειδών που υπάγεται στον κωδικό ΣΟ 0202, καθώς και για τα προϊόντα που υπάγονται στον κωδικό ΣΟ 0206 29 91 (1993)  

Επίσημη Εφημερίδα αριθ. L 346 της 27/11/1992 σ. 0003 - 0004

ΚΑΝΟΝΙΣΜΟΣ (ΕΟΚ) αριθ. 3392/92 ΤΟΥ ΣΥΜΒΟΥΛΙΟΥ  της 23ης Νοεμβρίου 1992  για το άνοιγμα και τον τρόπο διαχείρισης κοινοτικής δασμολογικής ποσόστωσης για το κατεψυγμένο κρέας βοοειδών που υπάγεται στον κωδικό ΣΟ 0202, καθώς και για τα προϊόντα που  υπάγονται στον κωδικό ΣΟ 0206 29 91 (1993)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, για το κατεψυγμένο κρέας βοοειδών που υπάγονται στον κωδικό ΣΟ 0202 και τα προϊόντα που υπάγονται στον κωδικό 0206 29 91, η Κοινότητα ανέλαβε τη δέσμευση, στα πλαίσια της Γενικής Συμφωνίας Δασμών και Εμπορίου (GATT), να ανοίξει ετήσια κοινοτική  δασμολογική ποσόστωση με δασμό 20 %, το συνολικό ύψος της οποίας, εκφρασμένο σε βάρος κρέατος χωρίς κόκαλα, έχει καθοριστεί σε 53 000 τόνους- ότι θα πρέπει, συνεπώς, να ανοίξει η ποσόστωση αυτή για το έτος 1993-  ότι είναι σκόπιμο να διασφαλίζεται, ιδίως η πρόσβαση όλων των ενδιαφερομένων εμπορευόμενων της Κοινότητας στην εν λόγω ποσόστωση, καθώς και η αδιάκοπη εφαρμογή του δασμού που προβλέπεται για την ποσόστωση αυτή σε όλες τις εισαγωγές των εν λόγω προϊόντων  μέχρι την εξάντληση της ποσοστώσεως-  ότι το καθεστώς αυτό συνίσταται στην κατανομή από την Επιτροπή των διαθέσιμων ποσοτήτων μεταξύ των παραδοσιακών εμπορευομένων και των εμπορευομένων που ενδιαφέρονται για το εμπόριο του βοείου κρέατος- ότι, για να εξασφαλίζεται η σοβαρότητα των  δραστηριοτήτων των τελευταίων, θα πρέπει, εντούτοις να ληφθούν υπόψη μόνον οι ποσότητες ενός ορισμένου ύψους που είναι αντιπροσωπευτικές των συναλλαγών με τις τρίτες χώρες-  ότι για να επιτραπεί η πλήρης χρησιμοποίηση του συνόλου της ποσοστώσεως, θα πρέπει να καθοριστεί ημερομηνία λήξεως της προθεσμίας για την υποβολή των αιτήσεων πιστοποιητικών εισαγωγής και να προβλεφθεί η μεταφορά των ποσοτήτων που ενδεχομένως δεν έχουν  ζητηθεί μέχρι την ημερομηνία αυτή, στο τελευταίο τρίμηνο του έτους 1993 καθώς και η κατανομή τους, ιδίως σε συνάρτηση με τις εναπομένουσες ποσότητες, πέραν των προβλεπόμενων κριτηρίων κατανομής μεταξύ των διαφόρων κατηγοριών εμπορευομένων-  ότι οι λεπτομέρειες εφαρμογής του παρόντος κανονισμού πρέπει να θεσπιστούν με διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος  (1),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Ανοίγεται για το έτος 1993 κοινοτική δασμολογική ποσόστωση για το κατεψυγμένο κρέας βοοειδών που υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206 29 91, συνολικής ποσότητας 53 000 τόνων, εκφρασμένης σε βάρος  κρέατος χωρίς κόκαλα.  Για την καταχώρηση στην εν λόγω ποσόστωση, 100 χιλιόγραμμα κρέατος με κόκκαλα ισοδυναμούν με 77 χιλιόγραμμα κρέατος χωρίς κόκκαλα.  2. Για τους σκοπούς του παρόντος κανονισμού, ως κατεψυγμένο κρέας νοείται το κρέας το οποίο, κατά τη στιγμή παραλαβής της διασαφήσεως εισαγωγής, παρουσιάζεται κατεψυγμένο.  3. Στα πλαίσια της ποσοστώσεως που αναφέρεται στην παράγραφο 1, ο εφαρμοστέος δασμός του κοινού δασμολογίου καθορίζεται σε 20 %.  Άρθρο 2  Η ποσόστωση που αναφέρεται στο άρθρο 1 διαιρείται σε δύο μέρη ως εξής:  α) το πρώτο τμήμα, που ισούται με 80 %, ήτοι με 42 400 τόνους, κατανέμεται μεταξύ των εισαγωγέων οι οποίοι μπορούν να αποδείξουν ότι, κατά τη διάρκεια των τριών τελευταίων ετών, έχουν εισάγει κατεψυγμένα κρέατα που υπάγονται στον κωδικό ΣΟ 0202 και  προϊόντα που υπάγονται στον κωδικό ΣΟ 0206 29 91 που αποτελούν αντικείμενο του παρόντος καθεστώτος εισαγωγής-  β) το δεύτερο τμήμα, που ισούται με 20 %, ήτοι με 10 600 τόνους, κατανέμεται μεταξύ των εμπορευομένων οι οποίοι μπορούν να αποδείξουν τη δραστηριότητά τους, για μια ελάχιστη ποσότητα και κατά τη διάρκεια περιόδου που θα καθοριστεί, με τρίτες χώρες,  άλλων βόειων κρεάτων εκτός από εκείνα που αποτελούν αντικείμενο του παρόντος καθεστώτος εισαγωγής ή εργασιών ενεργητικής ή παθητικής τελειοποίησης.  Άρθρο 3  1. Οι ποσότητες για τις οποίες δεν έχει υποβληθεί αίτηση πιστοποιητικού εισαγωγής μέχρι τις 31 Αυγούστου του 1993, αποτελούν αντικείμενο νέας κατανομής κατά τη διάρκεια του τέταρτου τριμήνου του ιδίου έτους, ενδεχομένως χωρίς να ληφθεί υπόψη η  κατανομή που αναφέρεται στο άρθρο 2.  2. Τα κράτη μέλη ανακοινώνουν στην Επιτροπή, πριν από τις 16 Σεπτεμβρίου 1993, τις ποσότητες οι οποίες δεν έχουν ζητηθεί μέχρι τις 31 Αυγούστου του ιδίου έτους.  Άρθρο 4  Οι λεπτομέρειες εφαρμογής του παρόντος κανονισμού, και ίδιως:  α) η κατανομή και η χορήγηση των διαθέσιμων ποσοτήτων μεταξύ των εμπορευομένων που αναφέρονται στο άρθρο 2 και  β) οι όροι ενδόσεως και η διάρκεια ισχύος των πιστοποιητικών εισαγωγής,  θεσπίζονται με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68.  Άρθρο 5  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Νοεμβρίου 1992. Για το Συμβούλιο  Ο Πρόεδρος  D. CURRY   (1) ΕΕ αριθ. L 148 της 28. 6. 1968, σ. 24. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2066/92 (ΕΕ αριθ. L 215 της 30. 7. 1992, σ. 49).